CELEX: 62005CA0101
Language: el
Date: 2007-12-18 00:00:00
Title: Υπόθεση C-101/05: Απόφαση του Δικαστηρίου (τμήμα μείζονος συνθέσεως) της 18ης Δεκεμβρίου 2007 [αίτηση του Regeringsrätten (Σουηδία) για την έκδοση προδικαστικής αποφάσεως] — Skatteverket κατά A (Ελεύθερη κυκλοφορία των κεφαλαίων — Περιορισμοί στις κινήσεις κεφαλαίων μεταξύ κρατών μελών και τρίτων χωρών — Φόρος επί εισοδημάτων από κεφάλαια — Μερίσματα καταβαλλόμενα από εταιρία εγκατεστημένη σε κράτος μέλος του ΕΟΧ — Απαλλαγή — Μερίσματα καταβαλλόμενα από εταιρία εγκατεστημένη σε τρίτη χώρα — Απαλλαγή χορηγούμενη υπό την προϋπόθεση ότι υφίσταται φορολογική σύμβαση προβλέπουσα την ανταλλαγή πληροφοριών — Αποτελεσματικότητα των φορολογικών ελέγχων)

23.2.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 51/6
            
         Απόφαση του Δικαστηρίου (τμήμα μείζονος συνθέσεως) της 18ης Δεκεμβρίου 2007 [αίτηση του Regeringsrätten (Σουηδία) για την έκδοση προδικαστικής αποφάσεως] — Skatteverket κατά A
   (Υπόθεση C-101/05) (1)
   
   (Ελεύθερη κυκλοφορία των κεφαλαίων - Περιορισμοί στις κινήσεις κεφαλαίων μεταξύ κρατών μελών και τρίτων χωρών - Φόρος επί εισοδημάτων από κεφάλαια - Μερίσματα καταβαλλόμενα από εταιρία εγκατεστημένη σε κράτος μέλος του ΕΟΧ - Απαλλαγή - Μερίσματα καταβαλλόμενα από εταιρία εγκατεστημένη σε τρίτη χώρα - Απαλλαγή χορηγούμενη υπό την προϋπόθεση ότι υφίσταται φορολογική σύμβαση προβλέπουσα την ανταλλαγή πληροφοριών - Αποτελεσματικότητα των φορολογικών ελέγχων)
   (2008/C 51/09)
   Γλώσσα διαδικασίας: η σουηδική
   Αιτούν δικαστήριο
   Regeringsrätten
   Διάδικοι στην υπόθεση της κύριας δίκης
   Skatteverket
   κατά
   Α
   Αντικείμενο της υποθέσεως
   Αίτηση για την έκδοση προδικαστικής αποφάσεως — Regeringsrätten — Ερμηνεία των άρθρων 56 ΕΚ και 58 ΕΚ — Φορολόγηση των μερισμάτων τα οποία εισπράττει φορολογούμενος που κατοικεί εντός κράτους μέλους και τα οποία διανέμει εταιρία εγκατεστημένη εντός τρίτης χώρας — Εθνική ρύθμιση που εξαρτά τη φορολογική απαλλαγή των μερισμάτων αυτών από την ύπαρξη φορολογικής συμβάσεως με τρίτη χώρα που να περιέχει διάταξη περί ανταλλαγής πληροφοριών
   Διατακτικό της αποφάσεως
   Τα άρθρα 56 ΕΚ και 58 ΕΚ πρέπει να ερμηνευθούν κατά την έννοια ότι δεν απαγορεύουν νομοθεσία κράτους μέλους δυνάμει της οποίας τα μερίσματα που διανέμονται υπό μορφή μετοχών σε θυγατρική απαλλάσσονται από τον φόρο εισοδήματος μόνον αν η διανέμουσα εταιρία είναι εγκατεστημένη σε κράτος μέλος του ΕΟΧ ή σε κράτος με το οποίο το αρμόδιο για τη φορολόγηση κράτος μέλος έχει συνάψει φορολογική σύμβαση προβλέπουσα την ανταλλαγή πληροφοριών, εφόσον η χορήγηση της απαλλαγής εξαρτάται από προϋποθέσεις των οποίων την τήρηση μπορούν να ελέγξουν οι αρμόδιες αρχές του κράτους μέλους αυτού μόνο βάσει πληροφοριών λαμβανομένων από το κράτος μέλος εγκατάστασης της διανέμουσας εταιρίας.
   
      (1)  ΕΕ C 106 της 30.4.2005.